ПРОТОКОЛ № 1
от заседание на Комисия по правни въпроси 
на Висшия съдебен съвет,
проведено на 9 януари 2013 г.

Днес, 9 януари 2013 г., сряда от 13.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 

     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА

ОТСЪСТВАТ: Светла Петкова и Каролина Неделчева

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Изпълнителен лист, издаден по НОХД № 326/2012 г. на Военен съд – София, изпратен за упражняване на правата на взискател по реда на ГПК.
2. Изпълнителен лист, издаден по НОХД № 192/2011 г. на Военен съд – София, изпратен за упражняване на правата на взискател по реда на ГПК.

По дневния ред

1.ОТНОСНО: Писмо от Катя Бельова – председател на Окръжен съд – Благоевград, във връзка с решения на КПВ и КПКИТС, относно списъците на специалистите, утвърдени за вещи лица по чл. 398, ал. 1 от ЗСВ. 
Приложение: Писмо № 11-06-953/17.12.2012 г., извлечение от протокол №1/8.01.2013 г. на комисия „Професионална квалификация, информационни технологии и статистика” към ВСС.

КОМИСИЯТА ПО ПРАВНИ ВЪПРОСИ
Р Е Ш И:
	
	1.1. Приема решението на комисия „Професионална квалификация, информационни технологии и статистика” към ВСС с допълнение, както следва:
-  Когато липсва писмено съгласие от вещото лице, в софтуерния продукт - „Специализиран софтуер за мониторинг и контрол на дейността на вещите лица”, следва да бъде заложена възможността да отпаднат задължителните полета отразяващи лични данни на специалиста, с оглед спазване изискванията на Закона за защита на личните данни. 
1.2. Решенията на комисиите, ведно с писмото на Катя Бельова – председател на Окръжен съд – Благоевград да се изпрати на Министерство на правосъдието, по компетентност.

2.ОТНОСНО: Проект на Правила за определяне на условията, реда и критериите за поощряване на съдии, прокурори и следователи. 

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да приеме Правила за определяне на условията, реда и критериите за поощряване на съдии, прокурори и следователи. 

3.ОТНОСНО: Проект на обхват и структура на годишния доклад за прилагането на закона и за дейността на Прокуратурата и на разследващите органи през 2012 г.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет, на основание чл. 130, ал. 6, т. 5 от Конституцията на РБ, да определи обхват и структура на годишния доклад за прилагането на закона и за дейността на Прокуратурата и на разследващите органи през 2012 г.

	Допълнителни точки 

1.ОТНОСНО: Изпълнителен лист, издаден по НОХД № 326/2012 г. на Военен съд – София, изпратен за упражняване на правата на взискател по реда на ГПК.
Приложение: Писмо № 11-05-068/27.12.2012 г., изп. лист № 326/2012 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

2.ОТНОСНО: Изпълнителен лист, издаден по НОХД № 192/2011 г. на Военен съд – София, изпратен за упражняване на правата на взискател по реда на ГПК.
Приложение: Писмо № 11-05-001/4.01.2013 г., изп. лист № 192/2011 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 10.01.2013 г. да се включат:
- Проект на Правила за определяне на условията, реда и критериите за поощряване на съдии, прокурори и следователи. 
- Проект на обхват и структура на годишния доклад за прилагането на закона и за дейността на Прокуратурата и на разследващите органи през 2012 г.

9.01.2013 г. 		                                 ПРЕДСЕДАТЕЛ:/п/
		     
                  ЮЛИАНА КОЛЕВА